Mba ni Bani Muli Bucine Abalukwikalika Icalo?
Kani mulukulanguluka ati . . .
ni baLesa?
bantunshi?
ni umbi lukoso uutalipo muntunshi?
IFI BAIBOLO ILABILA
“Icalo ca panshi conse cililele muli yeyo-mbifi.”—1 Yoane 5:19.
‘Umwana wa baLesa, aalishile mu konaala imilimo ya musenseshi.’—1Yoane 3:8.
IFI UKWISHIBA UWIKALIKA ICALO KUNGAMOFWENIKO
Mukeshiba bwino umulandu pa calo pabelele amakatasho.—Ukufisulula 12:12.
Mukeshiba umulandu tungacetekela ati ifintu mu calo fikaba bwino kuntangiile.—1 Yoane 2:17.
KANI MULI BUCINE TUNGACETEKELA IFI BAIBOLO ILABILA?
Inya, ni pakuti:
Ukwikalika kwakwe Satana kukonaalwa. BaYehova balafwaisha ukonaala ukwikalika kwakwe Satana. Balilaile ati ‘bakamwalula wa lukoso Umusenseshi,’ ne kufumyapo fyonse ifibipile ifi Satana aletelepo.—AbaEbeya 2:14.
BaLesa balisalulwile baYesu Klistu ukwikalika icalo. BaYesu tabalipo koti mwikalicishi wa cicino icalo, utakwetepo inkumbu, uulitemenwe. Ukulosha ku kwikalika kwa baYesu, baLesa balalaya ati: “Ikabacitile’nkumbu abakabi ne bapengele . . . Ikalubulo’mutima wabo ku kukululuka ne bungwa.”—Amasamo 72:13, 14.
BaLesa tababepapo. Baibolo ilalabila ati: ‘BaLesa tekuti babepepo.’ (AbaEbeya 6:18) Ili baYehova balaya ukucitapo fimo, cilaba koti bakonsha kale ifi balaya! (Yisaya 55:10, 11) “Imfumu ya calo ca panshi ikaposwa kwi sonde.”—Yoane 12:31.
IFYAKWALAKANYAPO
Kani icalo cikaba shani panuma ya kufumyapo uucikalika?
Baibolo ilasuka ico icakwipusha pa AMASAMO 37:10, 11 na UKUFISULULA 21:3, 4.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn